วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
19 มิ.ย. 2558

ASL SECURITIES
ภาครวมตลาดภาคเช้า: ดัชนีเช้านี้เคลื่อนไหวผันผวนมากดิ่งลง ปิดลบที่ 1,498.37(-9.67) กรอบ 1,497-1,509 ดัชนีถูกกดดันในการขาย AOT BDMS SCC ADVANC KBANK CPALL BBL BTS INTUCH และ KTB โดยมี PTT และ PTTEP ดึงตลาดแต่ไม่พอ ฉุดดัชนีไหลลงหนักหลุดแนวรับจิตวิทยา 1500 จุด รับปัจจัยลบระยะสั้น ส่วนหุ้นกลุ่มสายการบิน โรงแรมและโรงพยาบาล ราคาร่วงกันทั่วหน้าจากการพบผู้ติดเชื้อของโรคไวรัสเมอร์สในไทยรายแรก และการขึ้นเครื่องหมาย”ธงแดง”ประเทศไทยของ ICAO หลังจากยังไม่สามารถแก้ไขปัญหามาตรฐานด้านความปลอดภัยได้ตามกำหนด กระบวนการออกใบอนุญาตการบินไทยยังล้าสมัย SET ยังมีแนวโน้มกลับตัวขึ้นจากแรงหนุนจากตลาดต่างประเทศ หลังเฟดย้ำนโยบายการเงินผ่อนคลาย คาดปรับขึ้นอัตราดอกเบี้ยในปีนี้ และสถานการณ์ของกรีซใกล้เข้ามาเรื่อยๆ โดยผลการประชุมกลุ่มยูโรเกี่ยวกับประเด็นหนี้สินของกรีซวานยังไม่มีการทำข้อตกลงใดๆ ขณะที่ประธานสภายุโรปกล่าวว่า จะมีการประชุมฉุกเฉินเกี่ยวกับประเด็นหนี้กรีซในวันจันทร์นี้
 
แนวโน้มตลาดและหุ้นที่น่าสนใจภาคบ่าย
คาดดัชนีแกว่งตัวในกรอบ 1,501- 1,491 จุด
แนวโน้มภาคบ่ายเชิงเทคนิค : ดัชนีไม่สามารถยืนตัวบนเส้นแนวรับสำคัญที่ 1,501 ได้ หากช่วงบ่ายไม่สามารถยืนเหนือ 1,501 ได้ มีโอกาสปรับตัวลงทดสอบ 1,491
 
KIAT (ราคาปิดภาคเช้า 1.21)
คงคำแนะนำซื้อ ราคาสามารถยืนเหนือแนวรับที่ 1.20 ได้  พร้อมการตัดขึ้นของเส้นของเฉลี่ย EMA15,30 มีเป้าหมายที่ 1.34 (FIBO 38.2%)
 
KCE  (ราคาปิดภาคเช้า 54.50)
แนะนำซื้อ เกิดสัญญาณซื้อใน MACD พร้อมกับการยืนเหนือเส้นแนวรับที่ 53.25 ได้ มีเป้าหมายที่จุดสูงสุดเดิมที่ 59.0    